Source: http://www.auto-tractari.com/2013/04/
Timestamp: 2018-12-10 22:04:25+00:00

Document:
April 2013 - Tractari auto - 0723 777 707
Tractari auto > 2013 > April
Restituirea valorii reziduale a taxei pe poluare pentru autovehicule
adminAjutorApril 5, 20130 Comment0 Likes
In conformitate cu prevederile Ordonanţei de urgenţă a Guvernului nr. 9/2013, Hotărârii Guvernului nr. 88/2013, Ordinului ministrului Finanţelor Publice nr. 407/2013, atunci când un autovehicul pentru care s-a plătit în România taxa pe poluare pentru autovehicule, taxa pentru emisii poluante provenite de la autovehicule sau timbru de mediu şi pentru care nu s-a dispus de către instanţe restituirea acestora, este scos ulterior din parcul auto naţional, ultimul proprietar poate solicita restituirea valorii reziduale a timbrului.
Pentru restituirea sumei, ultimul proprietar, va depune la organul fiscal competent în administrarea acestuia următoarele documente:
cerere de restituire model tip aprobată prin Hotărârea Guvernului nr. 88/2013;
copia cărţii de identitate a vehiculului, certificată de lucrătorul serviciului public comunitar regim permise de conducere şi înmatriculare a vehiculelor, cu menţiunea radierii pentru export;
documentul care atestă faptul că autovehiculul a fost transferat în alt stat, respectiv factura/contractul de vânzare-cumpărare sau declaraţia vamală de export, după caz, în original şi copie.
Cererea de restituire se soluţionează de organul fiscal competent, în termenul legal de soluţionare, în maxim 45 de zile de la depunerea documentaţiei complete, iar restituirea sumelor reprezentând valoarea reziduală a timbrului se face din bugetul Fondului pentru mediu numai după efectuarea compensării cu eventuale obligaţii fiscale restante conform art. 117 alin. (6) din Ordonanţa Guvernului nr. 92/2003 privind Codul de Procedură Fiscală.
După depunerea documentaţiei, contribuabilii care solicită restituirea în numerar, vor primi de la organul fiscal competent „Înştiinţarea de restituire a unor sume reprezentând diferenţe de sume plătite/valoarea reziduală a timbrului, precum şi a sumelor stabilite de instanţele de judecată prin hotărâri definitive şi irevocabile”, prevăzută în Anexa nr. 2 din Ordinul ministrului Finanţelor Publice nr. 407/2013, urmând a se prezenta la Trezoreria de domiciliu la data la care sunt programaţi pentru ridicarea sumelor cuvenite.
Prin organ fiscal competent din subordinea Agenţiei Naţionale de Administrare Fiscală, se înţelege:
în cazul persoanelor juridice, al persoanelor fizice care desfăşoară activităţi economice în mod independent sau exercită profesii libere – unitatea fiscală teritorială la care persoana este înregistrată ca plătitor de impozite şi taxe;
în cazul persoanelor fizice – unitatea în a cărei rază teritorială persoana fizică îşi are domiciliul.
Suma reprezentând valoarea reziduală a timbrului se restituie de unităţile Trezoreriei Statului din contul 51.16.10.09 „Disponibil din timbrul de mediu pentru autovehicule”, codificat cu codul de identificare fiscală al contribuabililor persoane fizice sau juridice, cu încadrarea în soldul creditor al contului sintetic 51.16.10.09 „Disponibil din timbrul de mediu pentru autovehicule”.
Adio masini cu numar de bulgaria
adminStiriApril 4, 20130 Comment0 Likes
Un proiect de lege lansat în dezbatere publică de MAI prevede amenzile maxime, de la 1.575 la 7.500 de lei pentru soferii care conduc băuţi, nu acordă prioritate pietonilor sau depăşesc viteza regulamentară cu peste 60 de kilometri pe oră.
Proiectul de lege lansat de MAI mai prevede şi că şoferii amendaţi care nu achită valoarea sancţiunii, în termen de 90 de zile, vor avea permisele suspendate până fac dovada plăţii.
Proiect de lege interzice circulaţia maşinilor înmatriculate în alte state şi deţinute cu orice titlu de persoane care au sediul, domiciliul sau reşedinţa în România, pentru mai mult de 30 de zile de la data dobândirii titlului sau de la data înscrierii în evidenţa autovehiculelor şi remorcilor înmatriculate în alte state.
La cererea poliţistului rutier, persoanele care conduc pe drumurile publice un vehicul înmatriculat în alt stat vor avea obligaţia de a prezenta un document doveditor al titlului cu care este deţinut vehiculul, însoţit de o traducere legalizată în limba română a acestuia, potrivit proiectului.
Proiectul legii pentru modificarea şi completarea Ordonanţei de urgenţă a Guvernului nr. 195/2002 privind circulaţia pe drumurile publice
1. La articolul 6 alineatul (1), după punctul 29, se introduce un nou punct, pct. 291, care va avea următorul cuprins:
„(291) suspendarea înmatriculării – măsura de retragere provizorie a dreptului de utilizare a vehiculului pe drumul public, dispusă de către autoritatea competentă să realizeze operaţiunea de înmatriculare.”
„Art. 10 – (1) Este interzisă circulaţia pe drumurile publice a vehiculelor care nu corespund din punct de vedere tehnic, a celor al căror termen de valabilitate a inspecţiei tehnice periodice a expirat, a celor neasigurate pentru răspundere civila pentru caz de pagube produse terţilor prin accidente de circulaţie, precum şi a celor a căror înmatriculare este suspendată.”
3. La articolul 11, după alineatul (4) se introduc trei noi alineate, alineatele (41) – (43), care vor avea următorul cuprins:
„(41) Organul fiscal al administraţiei publice locale care scoate din evidenţa fiscală vehiculul, comunică, în scris, operaţiunea efectuată şi datele noului proprietar, în termen de trei zile lucrătoare, autorităţii competente, care face menţiunea corespunzătoare în evidenţe.
4. La articolul 17, după alineatul (4) se introduce un nou alineat, alineatul (5), care va avea următorul cuprins:
„(5) Vehiculele înmatriculate în România se radiază din oficiu în baza comunicării unei autorităţi străine care atestă înmatricularea acestora în alt stat.”
5. Alineatele (3) şi (5) ale articolului 23 se modifică şi vor avea următorul cuprins:
„(3) Pe parcursul activităţii de pregătire practică sau de examinare în vederea obţinerii permisului de conducere, instructorul auto atestat ori, după caz, examinatorul împreună cu persoana pe care o supraveghează sau o examinează răspund pentru încălcarea de către aceasta a regulilor de circulaţie sau, după caz, pentru pagubele produse terţilor ca urmare a producerii unui accident de circulaţie. Prin excepţie, persoana supravegheată sau examinată în vederea obţinerii permisului de conducere pentru categoriile A1, A2 şi A, răspunde în mod individual pentru încălcarea regulilor de circulaţie sau, după caz, pentru pagubele produse terţilor ca urmare a producerii unui accident de circulaţie.
…. (5) Pregătirea teoretică şi practică a persoanelor în vederea obţinerii permisului de conducere se efectuează de către profesori de legislaţie rutieră şi instructori auto atestaţi de autoritatea competentă.”
6. Alineatul (8) al articolului 23, se abrogă.
7. La articolul 23, după alineatul (9) se introduc patru noi alineate, alin.(9)1 – (9)4, care vor avea următorul cuprins:
„(9)1 Pentru asigurarea şi verificarea legalitaţii examenului de obţinere a permisului de conducere, modul de desfăşurare a probei teoretice şi a probei practice se înregistrează video şi, după caz, audio, cu sisteme tehnice de monitorizare. Pentru proba practică, sistemele tehnice de monitorizare se instalează pe autovehiculele folosite la susţinerea probei practice. Vehiculele utilizate la proba practică pentru categoriile AM, A1, A2 şi A sunt exceptate de la aceste dotări.
8. La articolul 35, după alineatul (2) se introduce un nou alineat, alineatul (2¹), care va avea următorul cuprins:
„(2¹) Persoanele cu domiciliul ori reşedinţa în România care conduc pe drumurile publice un vehicul înmatriculat într-un alt stat sunt obligate să înmâneze poliţistului rutier, la cererea acestuia, alături de documentele prevăzute la alin.(2) un document doveditor al titlului cu care este deţinut vehiculul, însoţit de o traducere legalizată în limba română, a acestuia.”
9. Alineatul (4) al articolului 82 se modifică şi va avea următorul cuprins:
10. La articolul 82, după alineatul (4), se introduc două noi alineate, alineatele (4¹) şi (42), care vor avea următorul cuprins:
„(4¹) La oprirea în trafic a vehiculelor prevăzute la alin.(4) poliţistul rutier verifică existenţa documentelor prevăzute la art. 35 alin.(2) şi (2¹). Datele referitoare la autovehicul şi la documentul doveditor al titlului cu care este deţinut vehiculul se înscriu în evidenţa autovehiculelor şi remorcilor înmatriculate în alte state, care se ţine de către Poliţia Română.
11. La articolul 100 alineatul (3), lit. b) se abrogă.
12. La articolul 101 alineatul (1), punctul 18 se modifică şi va avea următorul cuprins:
“18. nerespectarea obligaţiei conducătorului de vehicul de a avea asupra sa documentele prevăzute la art.35 alin.(2) şi alin.(2¹).”
13. La articolul 102 alineatul (1), după punctul 38 se introduce un nou punct, pct. 39, care va avea următorul cuprins:
„39. nerespectarea dispoziţiilor art. 82 alin. (4);”
14. La al articolul 102 alineatul (3), lit. a) se modifică şi va avea următorul cuprins:
“a) conducerea unui autovehicul a cărui înmatriculare este suspendată.”
15. La alineatul (1) al articolul 103, lit. c) se modifică şi va avea următorul cuprins:
,,c) pentru o perioadă de 120 de zile când fapta conducătorului de autovehicul sau tramvai a fost urmărită ca infracţiune la regimul circulaţiei pe drumurile publice iar instanţa de judecată sau, după caz, procurorul a dispus aplicarea unei sancţiuni administrative, concomitent cu măsura de neîncepere a urmăririi penale, scoatere de sub urmărire penală, încetare a urmăririi penale sau achitare.”
16. La alineatul (1) al articolului 103, după litera c) se introduce o nouă literă, litera d), care va avea următorul cuprins:
,,d) pentru o perioadă de 180 de zile în cazul accidentului de circulaţie din care a rezultat decesul sau vătămarea corporală a unei persoane dacă pentru regula de circulaţie încălcată prezenta ordonanţă de urgenţă prevede suspendarea exercitării dreptului de a conduce, atunci când instanţa de judecată sau, după caz, procurorul a dispus neînceperea urmăririi penale, scoaterea de sub urmărire penală, încetarea urmăririi penale ori, achitarea cu aplicarea unei sancţiuni administrative.”
18. După articolul 103 se introduce un nou articol, articolul 1031, care va avea următorul cuprins:
,,Art. 1031 – (1) Suspendarea exercitării dreptului de a conduce autovehicule intervine de drept în situaţia în care conducătorul de autovehicul sau tramvai sau, după caz, proprietarul vehiculului ori deţinătorul mandatat nu face dovada achitării amenzii contravenţionale aplicate ca urmare a nerespectării prevederilor prezentei ordonanţe de urgenţă, în termen de 90 de zile de la data comunicării procesului verbal.
19. Articolul 104 se modifică şi va avea următorul cuprins:
,,Art.104. – La cererea titularului permisului de conducere, perioada de suspendare aplicată ca sancţiune contravenţională complementară, cu excepţia celor prevăzute la art.105 alin.(2), se poate reduce de către şeful poliţiei rutiere al judeţului sau al municipiului Bucureşti pe raza căreia a fost săvârşită fapta ori de către şeful poliţiei rutiere din Inspectoratul General al Poliţiei Române, dar nu mai puţin de 30 de zile, în condiţiile prevăzute în regulament.”
20. La articolul 105, partea introductivă a se modifică şi va avea următorul cuprins:
,,Art. 105 – (1) Constituie contravenţii şi se sancţionează cu amenda prevăzută în clasa a V-a de sancţiuni următoarele fapte săvârşite de către persoane juridice sau fizice, după caz:”
21. La articolul 105, după alineatul (1) se introduce un nou alineat, alineatul (2), care va avea următorul cuprins:
„(2) Constituie contravenţie şi se sancţionează cu amenda prevăzută în clasa a V-a de sancţiuni şi cu aplicarea sancţiunii complementare a suspendării exercitării dreptului de a conduce pentru o perioadă de 120 de zile săvârşirea de către conducătorul de autovehicul sau tramvai a următoarelor fapte:
,,Art.107. – Sancţiunile prevăzute la art.100 alin.(3), art.101 alin.(3), art.102 alin.(3), art.103 alin.(2), 105 alin.(2) şi art.106 se aplică şi instructorului auto atestat, aflat în procesul de instruire practică a persoanelor pentru obţinerea permisului de conducere, ori examinatorului aflat în timpul desfăşurării probei practice a examenului pentru obţinerea permisului de conducere.”
23. La articolul 109, după alineatul (7) se introduce un nou alineat, alineatul (71), care va avea următorul cuprins:
,,(71) Odată cu constatarea contravenţiei şi aplicarea amenzii, în situaţia în care plata acesteia nu se face pe loc, agentul constatator completează în procesul verbal şi înştiinţarea de suspendare a exercitării dreptului de a conduce autovehicule.”
24. La articolul 109, după alineatul (8) se introduce un nou alineat, alineatul (81), care va avea următorul cuprins:
,,(81) Prin derogare de la prevederile art. 8 alin. (3) din Ordonanţa de urgenţă a Guvernului nr. 2/2001, cu modificările şi completările ulterioare, amenzile aplicate cetăţenilor statelor membre ale Uniunii Europene sau ale Spaţiului Economic European, cetăţenilor Confederaţiei Elveţiene, străinilor, apatrizilor sau cetăţenilor români cu domiciliul sau, după caz, reşedinţa în străinătate, ori celor aplicate cetăţenilor români pentru fapte săvârşite pe teritoriul altor state în condiţiile în care se cere transferul executării sancţiunii amenzii, se fac venit integral la bugetul de stat.”
25. La articolul 111 alineatul (1), lit. c) se modifică şi va avea următorul cuprins:
,,c) la săvârşirea uneia dintre contravenţiile prevăzute la art. 100 alin. (3), art. 101 alin. (3), art. 102 alin. (3), art. 105 alin. (2) şi în situaţia prevăzută la art. 115 alin. (1);”
26. Alineatul (3), (4) şi (5) ale articolului 111 se modifică şi vor avea următorul cuprins:
„(3) În situaţiile prevăzute la alin.(1) lit. a) şi d), precum şi în cele menţionate la art. 85 alin. (2) şi (4), art. 86 alin. (2), art. 87 alin. (1), (2), (4) şi (5), art. 89 alin. (1), art. 90 alin. (1), art. 92 alin. (3) şi (5) şi art.102 alin.(3) lit. c) şi art. 105 alin.(2) lit. a), dovada înlocuitoare a permisului de conducere se eliberează fără drept de circulaţie.
27. La articolul 112 alineatul (1), după litera x) se introduc trei noi litere, lit. y), z) şi aa) care vor avea următorul cuprins:
„y) conducătorul vehiculului nu are asupra sa documentul doveditor al titlului cu care este deţinut vehiculul, însoţit de o traducere legalizată în limba română, a acestuia.
28. Alineatele (2) şi (3) ale articolului 112 se modifică şi vor avea următorul cuprins:
„(2) În situaţiile prevăzute la alin.(1) lit. b), c), e), g), h1), k), o), p), r) s), y), z) şi aa) la reţinerea certificatului de înmatriculare sau de înregistrare, poliţistul rutier eliberează conducătorului de vehicul o dovadă înlocuitoare fără drept de circulaţie, iar în cazurile prevăzute la alin. (1) lit. a), d), f), h), i), j), l), m), n), t) u), v) şi x) o dovadă înlocuitoare cu drept de circulaţie pentru 15 zile.
29. La articolul 112, după alineatul (4) se introduce un nou alineat, alineatul (5), cu următorul cuprins:
„(5) Certificatul de înmatriculare şi plăcuţele cu numărul de înmatriculare, reţinute pentru nerespectarea dispoziţiilor art.35 alin.(2¹), se păstrează la sediul serviciului poliţiei rutiere din care face parte agentul constatator pentru o perioadă de 5 zile lucrătoare. În situaţia în care în acest termen conducătorul vehiculului prezintă documentele, iar acestea atestă încadrarea în prevederile art.82 alin. (4) sau (42), certificatul de înmatriculare şi plăcuţele cu numărul de înmatriculare se restituie. În caz contrar acestea se remit autorităţii emitente.”
30. Alineatul (11) al articolului 113 se modifică şi va avea următorul cuprins:
„(11) Titularul permisului de conducere eliberat de o autoritate străină, împotriva căruia s-a dispus suspendarea dreptului de a conduce autovehicule, poate solicita şefului poliţiei rutiere pe raza căreia a fost constatată fapta, restituirea documentului, numai după efectuarea dovezii achitării amenzii contravenţionale, înainte de expirarea perioadei de suspendare, cu cel mult o zi lucrătoare înainte de data părăsirii teritoriului României.”
31. Articolul 118 se modifică şi va avea următorul cuprins:
„Art. 118 – (1) Împotriva procesului-verbal de constatare a contravenţiilor se poate depune plângere, în termen de 15 zile de la comunicare, la judecătoria în a cărei rază de competenţă a fost constatată fapta.
Art. II – La data intrării în vigoare a Legii nr. 187/2012 pentru punerea în aplicare a Legii nr. 286/2009 privind Codul penal, publicată în Monitorul Oficial al României, Partea I, nr. 757 din 12 noiembrie 2012, alineatele (3) şi (5) ale articolului 111 din Ordonanţa de urgenţă a Guvernului nr. 195/2002, republicată, cu modificările şi completările ulterioare, se modifică şi vor avea următorul cuprins: „(3) În situaţiile prevăzute la alin.(1) lit. a) şi d), art.102 alin.(3) lit. c) şi art. 105 alin.(2) lit. a), precum şi în cele menţionate la art. 334 alin. (2) şi (4), art. 335 alin. (2), art. 336, 337, art. 338 alin. (1), art. 339 alin. (2) şi (4) din Codul penal, dovada înlocuitoare a permisului de conducere se eliberează fără drept de circulaţie.
Sursa: Proiectul de lege, Nota de fundamentare
OMFP 490/407/2013 restituirea valorii timbrului de mediu pentru autovehicule
adminStiriApril 3, 20130 Comment0 Likes
Ordin comun al ministrului mediului si schimbarilor climatice si al ministrului finantelor publice nr. 490/407 din 29 martie 2013 pentru aprobarea Procedurii de restituire a sumelor prevazute la art. 7, 9 si 12 din Ordonanta de urgenta a Guvernului nr. 9/2013 privind timbrul de mediu pentru autovehicule, precum si a sumelor stabilite de instantele de judecata prin hotarâri definitive si irevocabile, publicat în Monitorul Oficial nr. 175 din 29 martie 2013.
Prin prezentul ordin se aprobă Procedura de restituire a sumelor prevăzute la art. 7, 9 şi 12 din Ordonanța de urgență a Guvernului nr. 9/2013 privind timbrul de mediu pentru autovehicule, precum şi a sumelor stabilite de instanțele de judecată prin hotărâri definitive şi irevocabile, prevăzută în anexa nr. 1.
(1) Se aprobă modelul şi conținutul următoarelor formulare:
a) Înştiințare de restituire a unor sume reprezentând diferențe de sume plătite/valoarea reziduală a timbrului, precum şi a sumelor stabilite de instanțele de judecată prin hotărâri definitive şi irevocabile, prevăzută în anexa nr. 2;
b) Cerere de restituire a sumelor stabilite de instanțele judecătoreşti prin hotărâri definitive şi irevocabile, prevăzută în anexa nr. 3;
c) Evidența cererilor de restituire şi a sumelor aprobate la restituire reprezentând diferențe de sume plătite/valoarea reziduală a timbrului, precum şi a sumelor stabilite de instanțele de judecată prin hotărâri definitive şi irevocabile, prevăzută în anexa nr. 4;
d) Cerere de eliberare a adeverinței prin care se atestă restituirea/nerestituirea taxei pe poluare pentru autovehicule/taxei speciale pentru autoturisme şi autovehicule/taxei pentru emisiile poluante provenite de la autovehicule/timbrului de mediu pentru autovehicule sau a valorii reziduale a timbrului, prevăzută în anexa nr. 5;
e) Adeverință prin care se atestă restituirea/nerestituirea taxei pe poluare pentru autovehicule/taxei speciale pentru autoturisme şi autovehicule/taxei pentru emisiile poluante provenite de la autovehicule/timbrului de mediu pentru autovehicule sau a valorii reziduale a timbrului, prevăzută în anexa nr. 6;
f) Referat privind determinarea diferenței de sume plătite sau a valorii reziduale a timbrului, precum şi a sumelor stabilite de instanțele de judecată prin hotărâri definitive şi irevocabile, prevăzut în anexa nr. 7.
(2) Anexele nr. 1 ‐ 7 fac parte integrantă din prezentul ordin.
Administrația Fondului pentru Mediu, în coordonarea Ministerului Mediului şi Schimbărilor Climatice, şi Ministerul Finanțelor Publice, prin Agenția Națională de Administrare Fiscală şi unitățile subordonate acesteia, vor duce la îndeplinire prevederile prezentului ordin.
PROCEDURĂ de restituire a sumelor prevăzute la art. 7, 9 şi 12 din Ordonanța de urgență a Guvernului nr. 9/2013 privind timbrul de mediu pentru autovehicule, precum şi a sumelor stabilite de instanțele de judecată prin hotărâri definitive şi irevocabile
Procedura de restituire a sumelor prevăzute la art. 7, 9 şi 12 din Ordonanța de urgență a Guvernului nr. 9/2013 privind timbrul de mediu pentru autovehicule
2. Procedura de restituire a sumelor rezultate ca diferență între taxa pe poluare pentru autovehicule/taxa specială pentru autoturisme şi autovehicule/taxa pentru emisiile poluante provenite de la autovehicule şi timbrul de mediu pentru autovehicule
Procedura de restituire a sumelor stabilite de instanțele de judecată prin hotărâri definitive şi irevocabile, precum şi cheltuieli băneşti stabilite de aceste instanțe şi orice alte cheltuieli ocazionate de executarea silită
Procedura de întocmire şi eliberare a documentului prevăzut la art. 4 alin. (1) din Normele metodologice de aplicare a Ordonanței de urgență a Guvernului nr. 9/2013 privind timbrul de mediu pentru autovehicule, aprobate prin Hotărârea Guvernului nr. 88/2013
Procedura de restituire în situația în care autovehiculul pentru care s‐a achitat taxa pe poluare pentru autovehicule/taxa specială pentru autoturisme şi autovehicule/taxa pentru emisiile poluante provenite de la autovehicule/timbru de mediu pentru autovehicule nu a fost înmatriculat
ANEXA 2 – ÎNŞTIINȚARE DE RESTITUIRE a unor sume reprezentând diferențe de sume plătite/valoarea reziduală a timbrului, precum şi a sumelor stabilite de instanțele de judecată prin hotărâri definitive şi irevocabile
ANEXA 3 – CERERE DE RESTITUIRE a sumelor stabilite de instanțele judecătoreşti prin hotărâri definitive şi irevocabile
ANEXA 4 – EVIDENȚA – cererilor de restituire şi a sumelor aprobate la restituire reprezentând diferențe de sume plătite/valoarea reziduală a timbrului, precum şi a sumelor stabilite de instanțele de judecată prin hotărâri definitive şi irevocabile
ANEXA 5 – CERERE – de eliberare a adeverinței prin care se atestă restituirea/nerestituirea taxei pe poluare pentru autovehicule/taxei speciale pentru autoturisme şi autovehicule/taxei pentru emisiile poluante provenite de la autovehicule/timbrului de mediu pentru autovehicule sau a valorii reziduale a timbrului
ANEXA 6 – ADEVERINȚĂ – prin care se atestă restituirea/nerestituirea taxei pe poluare pentru autovehicule/taxei speciale pentru autoturisme şi autovehicule/taxei pentru emisiile poluante provenite de la autovehicule/timbrului de mediu pentru autovehicule sau a valorii reziduale a timbrului
ANEXA 7 – REFERAT – privind determinarea diferenței de sume plătite sau a valorii reziduale a timbrului, precum şi a sumelor stabilite de instanțele de judecată prin hotărâri definitive şi irevocabile

References: articolul 6
 articolul 11
 articolul 17
 articolul 23
 articolul 35
 articolul 82
 articolul 100
 articolul 101
 articolul 102
 articolul 102
 articolul 103
 articolul 103
 articolul 1031
 Articolul 104
 articolul 105
 articolul 105
 articolul 109
 articolul 109
 articolul 111
 articolul 112
 articolul 112
 Articolul 118